CELEX: 62018TN0741
Language: mt
Date: 2018-12-18 00:00:00
Title: Kawża T-741/18: Rikors ippreżentat fit-18 ta’ Diċembru 2018 – ZZ vs BĊE

18.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 103/46
            
         
      Rikors ippreżentat fit-18 ta’ Diċembru 2018 – ZZ vs BĊE
      (Kawża T-741/18)
      (2019/C 103/61)
      Lingwa tal-kawża: l-Ingliż
      
         Partijiet
      
      
         Rikorrent: ZZ (rappreżentanti: M. Demetriou, QC, D. Piccinin, Barrister, E. Poulton, L. Carlisle, u R. Molesworth, Solicitors)
      
         Konvenut: Il-Bank Ċentrali Ewropew (BĊE)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-BĊE tal-10 ta’ Ottubru 2018 dwar il-pjan ta’ akkwist, mir-rikorrent, ta’ parteċipazzjoni kwalifikanti f’Bank A (ECB-SSM-2018-LV-2);
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq in-nuqqas ta’ turija li kien hemm nuqqas ta’ trasparenza fir-relazzjonijiet tar-rikorrent mal-awtoritajiet kompetenti.
                  
                              —
                           
                           
                              Ir-rikorrent isostni li l-provi li fuqhom ibbaża ruħu l-BĊE fid-deċiżjoni kkontestata ma jistabbilixxux u ma jipprovdu ebda bażi xierqa għall-konklużjoni tal-BĊE li r-rikorrent ma kienx trasparenti tant li l-integrità tiegħu setgħet tiġi kkontestata.
                           
                        
            
                  2.
               
               
                  It-tieni motiv ibbażat fuq żball ta’ liġi fil-konklużjoni li r-relazzjonijiet innoċenti tar-rikorrent ma parti terza jqajmu dubju dwar l-integrità tar-rikorrent.
                  
                              —
                           
                           
                              Ir-rikorrent isostni li l-BĊE wettaq żball ta’ liġi meta kkonkluda li r-relazzjonijiet tar-rikorrent ma parti terza jqajmu dubju dwar l-integrità tiegħu f’ċirkustanzi fejn il-BĊE jaċċetta li r-rikorrent ma kienx konxju ta’ xi mġiba ħażina min-naħa ta’ dik it-terza persuna fil-mument u f’ċirkustanzi li fihom ir-rikorrent kien vittma innoċenti ta’ dik l-imġiba ħażina.